[{"text_idx": "#000000", "text": "Spordivo\u0303istlustega manipuleerimise vastu vo\u0303itlemise kord\nLippude ja vimplite kandmise eeskiri"}, {"text_idx": "#000003", "text": "Kolmel vo\u0303istluspa\u0308eval valitsesid suurepa\u0308rased ilmaolud. Reede o\u0303htupoolik sundis purjetajaid kaldal kolm tundi tuult ootama, kuid kella poole kuue paiku o\u0303htul to\u0303usis tuul 3-4 meetrini sekundis ja esimene vo\u0303istlusso\u0303it sai peetud. Laupa\u0308evane tuuleprognoos vastas ootustele ja kogu pa\u0308eva 5-6 m/s, puhanguti ka enam kui 7 m/s puhunud kirdetuules saadi reipalt peetud 4 so\u0303itu. Pu\u0308hapa\u0308eva hommikul said purjetajad taas kaldal paar tundi tuult oodata ja pa\u0308ikest nautida. Kella kahe paiku saadi startida kuues vo\u0303istlusso\u0303it ja napilt enne kella kolme pa\u0308rastlo\u0303unal siis ka viimane vo\u0303imalik so\u0303it."}, {"text_idx": "#000004", "text": "Tuule trikitamine ja heitlikkus tegi purjetamise keerukaks. Nendes oludes oli ko\u0303ige osavam taktikaliselt ja paadi valitsemises 2013. aasta Euroopa neljanda koha jaht Zuxu Peter S\u030caras\u030ckini juhtimisel, domineerides vo\u0303istlust kogu na\u0308dalalo\u0303pu. Reedese so\u0303idu neljanda kohaga lo\u0303petanuna ja\u0308tkas Zuxu laupa\u0308evast alates stiilselt vaid vo\u0303itudega. Laupa\u0308eva o\u0303htul juhtis Zuxu teisel kohal olnud To\u0303nu To\u0303niste Lenny ees kahe punktiga. Pu\u0308hapa\u0308evase esimese so\u0303idu vo\u0303iduga kindlustas Zuxu oma liidripositsiooni veelgi ning nende vo\u0303it oli kindel juba enne viimast vo\u0303istlusso\u0303itu, mida Zuxu tiim enam so\u0303itma ei la\u0308inudki. Zuxu tiimile koosseisus Peter S\u030caras\u030ckin, Liis Koort, Kalev Tanner, Paavo Pettai ja Henri Tauts oli see esimene kord vo\u0303ita Melges 24 klassi Eesti meistri tiitel, kuigi rahvusvahelisel tasemel on ko\u0303rgeid kohti nopitud."}, {"text_idx": "#000005", "text": "Zuxu tiim vo\u0303istlemasFoto autor: Greta Tooming"}]